Kompromis

Stanislav Hoferek

Autor

Vydavateľ

Licencia

Vydanie

GKBN

Stanislav Hoferek

Greenie knižnica

CC-BY-NC-ND

Prvé (2015)

111000

O knihe

Ľudia sú inteligentné bytosti. A miestami idioti. Už fakt, že sa môže viesť diskusia, či ide o nadávku alebo lekársku diagnózu je zaujímavý. Dá sa v tom nájsť kompromis? A vôbec, čo to tie kompromisy sú? Je to jedno veľké dobro, milión malých ziel alebo niečo medzi tým? Akýsi kompromis?

Žijeme v svete zmien, kde sú tradície jednou z možností, nie jedinou. A predsa sú ľudia, čo to nechápu. Táto krátka zbierka básní je krutou ikonou doby, v ktorej je láska prekrúcaná na všetky možné smery a ten, čo verí v bludy, chce byť tvojim prorokom. Máme tu referendum o rodine, nenávisť medzi náboženstvami či nacistov. Kniha Kompromis obsahuje sporné verše, či skôr jednoduché myšlienky utvárajú obraz človeka zaseknutého tak v minulosti, ako i v budúcnosti. Teoreticky aj niekde medzi tým. Bojovník s kompromisom pod vankúšom, ktorý práve niekto ukradol.

Obsah

Kompromis 1

O knihe 2

Obsah 3

Prehratá výhra 4

Nepredáš? 5

Nemáš oheň? 6

Jehovistom z Atlasu 7

Trochu iná zoznamka 8

Výhovorky 9

Internetová 10

Okrem toho, že nič 11

Veríš 12

Prečo smutníš veselosť? 13

Strácaš seba 14

Neviem, čo chceš 15

Referendum o rodine 16

Poďme zachrániť svet 17

Celebrita 18

Svet je plný imbecilov 19

Mali sme 20

Osvienčim 21

Myslíš to dobre 22

Sexuálna výchova 23

Kompromis 24

3x áno pre deti 25

Pastiersky list 26

Malá básnička o chľaste 27

Ledový trůn 28

Nerozumím 29

Prehratá výhra

Prehral si výhru

vyhral si prehru

teraz môžeš žiť

Máš zlatú medailu

poslanú do mailu

nemáš ju s kým osláviť

Nemusíš plakať

nebude sa rátať

ďalšia šanca stratená

Vyhral si a basta

druhý už chlastná

šťastena je akurát spotená

Nepredáš?

Nepredáš?

Nekúpim!

Neľúbiš?

Nesmútim!

Nepočuješ?

Nehovorím!

Nevypiješ?

Neotvorím!

Nevypadneš?

Nezachytím!

Nemáš oheň?

Ale iste, nech sa páči slečinka

aj cigaretu ti podám, keď si malinká

akoby ti pokapali rastové hormóny

nerastieš? Tak vidíš, za to môžu oni

dám ti všetky, okamžite a rád

už dávno cúvam životom ako rak

iba tak prežívam a vykašliavam seba

nech sa páči, musíš sa nebáť!

Darujem aj zapaľovač, mne už nepáli

prefajčil som sa a už mi netrávi

možno raz bude, neviem to sám

musím nájsť hlupáka, komu ho dám

a vieš čo? Vymením lístky za hotovosť

potrebujem na jedlo, tebe bude na blbosť

znič život sebe i deťom ak raz budú

poslušné ovečky čo nejdú proti prúdu

zoženiem ti ďalšie, nech utekáš do hrobu

myslením budeš pripomínať odstrčenú dogu

zapálim a podržím s úsmevom na líci

už som len druhý najväčší blbec na ulici

Jehovistom z Atlasu

Jeden spieva Jehovovi

desať honí nad Bibliou

ale hlavne že nás milujú

Spamuje každý deň podaktorý

mýlim si ich s mafiou

na jednobunkovce mutujú

S IQ zlomenej ceruzky

molekulu ľudskosti zo seba odrežú

aby stavali múr ako otroci

Zrazu je celý blog úzky

tumor s odkazom na Strážnu vežu

(ne)platení sluhovia píšu do noci

Trochu iná zoznamka

Nehľadám ťa, ale ty mňa

nesmieš mať žiadne psisko

ani nič čo môžem nemať rád

Uvedom si, že život je hra

a ak ti v krku vyschlo

musíš niečo iné namiešať

Nesmieš mať vlastný názor

pravdu mám vždy len ja

nesmieš odporovať v ničom

Opakuj stále že si blázon

alebo malá čierna vdova

pohrám sa a vrátim rodičom

Výhovorky

Z veľkej knihy výhovoriek

používaš tri štvrtiny

asi preto že posledná

je pre vojnové zločiny

Internetová

Tvoja dobrá stránka...

sa nenašla

si pomalá ako internet v horách

kde mrznú tvoje smajlíky

a ty nemáš emócie

ukrytá v králičích norách

Okrem toho, že nič

Okrem toho

že nič

je ešte niečo

Nepovieš

ľúbim ťa

a ja neviem prečo

Veríš

Veríš, že veriť sa oplatí

aj keď neveríš čomu veríš

bez viery je život realita

Vykecáš sa z hriechov v dojatí

otčenášom facku vylepíš

hodená flinta i s rozumom do žita

Pôjdeš bojovať do prvej línie

ľahko ťa kopnú do zadku

ale nie cestou argumentov

Vitaj v rodine križiackej mafie

na nohu guľu, do úst oplátku

príjmanie medzi... inteligentov?

Prečo smutníš veselosť?

Postavím Čínsky múr na Tahiti

na utorok preložím Nefertiti

možno aj Modré z neba vydržím

Vypálim slivku z makovníka

naložím veľryby do vozíka

prepchám zlého vlka potrubím

So srnkou prejdem prstene Jupitera

zneškodním Chucka Norrisa i Hitlera

Avon Lady pošlem... a dnu!

Podpíšem epitaf sveta Comic Sansom

nájdem gibsonov bozón v štáte Dánskom

v jedení halušiek na mňa nemá Winetou

Ale ty napíšeš že vidíš muchu

budem v pekle a ty budeš v suchu

získaš lajky hádam aj dva

Mohli sme spoznať kus sveta

recyklovať koniec babieho leta

nezrušiť súbor s názvom spomienka

Strácaš seba

Strácaš svoju maličkosť

v uličke plnej komercie

kúpiš kondómy Hello Kitty

Na diaľkový tlačí iba kosť

tam to žije, tam to hnije

mission done: život dožitý

Google ťa nikdy nenájde

ak nepošeptáš otázku

ukradneš si svoje koníčky

Máš poslednú sudičku v podnájme

ži svoj život na vlásku

pozdravuj... hello... kytičky

Neviem, čo chceš

Dám ti k posteli nové kvety

ty mi neverbálne astmu spomenieš

však čo, že mesiac mešká výplata

Donesiem ti na bolesti lieky

že nič necítiš iba ty vieš

len ty a podlaha poliata

Pobozkám ťa na líce celou silou

ty neplánovane zletíš z postele

tam vraj lepšie rátaš do nekonečna

Chcem naveky nech si mojou milou

navešať na teba šatočky biele

ty povieš že reklama v telke je večná...

Referendum o rodine

Stupídne myšlienky

hlúpych ľudí

ktorí už iní nebudú

V topánke kamienky

hodené z nudy

v mene opačného prístupu

Riešte si svoje pohlavia

niekde doma v jaskyni

aj tak ničím iným nemyslíte

Vaše hormóny sa raz unavia

hoďte šuter, ak ste bez viny

v protiliberálnom kryte

Poďme zachrániť svet

Hoďme svetu koleso

primalé na ľudí

ale však snaha sa počíta

Ak by sa mu donieslo

kto sa v noci budí

v blízkosti svojho koryta

Dajme si večný pôst

zhmotnime tmu

nech nenarážame na iných

Hlupákov máme dosť

zahrajme sa s nimi hru

nazvime realitu prázdniny

Celebrita

Zavolaj si celebritu

ktorú nikto nepozná

aspoň nie v dobrom svetle

podpor lož prehnitú

natrepanú do sna

keď zaspíš kdesi v metre

Na Slovensku nemáme?

Ale to nevadí!

Importujeme z Balkánu

Na čo sa vlastne hráme?

Buďme ďalší v poradí

s Ugandou pekne na hranu

Svet je plný imbecilov

Rovní si k rovnému sadá

a ani vrany na to netreba

hlavne aby bolo mlynov dosť

Kto sa nesmeje, ten sa háda

ovečky zbiera Kotleba

skáčeme dreveným pre radosť

Pošlime holubice z klietok

nech nakŕmia všetky dravce

ktoré trochu inak chápu mier

Šírme demokraciu za prietok

čierne zlato utápa mravce

daj mi Kalašnikov a ver!

Mali sme

Mali sme nacistov

čo chceli "čistý chov"

Mali sme náboženské vojny

(kto s nimi bol spokojný?)

Mali sme vládu jednej strany

expertov na... snívajte s nami

Mali sme biedu a beznádej

tak veľa? Radšej nenalej

Mali sme nudu v telke

stále jedno hnedé a velké

Mali sme zlo na malom pľaci

sme národ, ktorému to stačí

nadávame a prišla biedna

repríza - a nie len jedna

Osvienčim

Miesto skladovania tiel

žiadna duchovná sféra

len hromada utrpenia

Taká ako veľa iných hier

písaná z rovnakého pera

pre inú škálu obsadenia

Pozdravujem pánov s bleskami

väčšina dávno odišla

už dožili ten život svoj

S Kotlebom a inými blbcami

logika náš svet obišla

môj, alebo tvoj boj?

Myslíš to dobre

Myslíš to dobre

preto si ideál

na zneužívanie inými

Iný zatiaľ žobre

nie je to kráľ

ani nevraví koniny

Niekedy na inej strane

rieky, ktorá sa ponáhľa

a ty chceš s prúdom ísť

Prístup že je všetko dané

myslieť? Načo sa namáhať

koľkokrát chceš o seba prísť?

Sexuálna výchova

To je ale veda, jedna hodina

kde sa naučí človek správať

aby sa nemusel trápiť sám

Pre najhlúpejších je to vidina

že mladí sa nemôžu hrábať

doma sú tie najlepšie z mám

Áno aj nie, utrpenie

lebo má niekto nedostatok

to nikomu nepomôže

Nechajte ľuďom ich snenie

fanatik nespraví poriadok

buzerovať školy... pomôže?

Kompromis

Dohodnime sa na kompromise

ži svoj život a nechaj žiť

takto budú všetci spokojní

Nenájdeš nič v plnej mise

musíš na všetkých pritlačiť

zapáliť stovky pochodní

Dajme kompromis trochu iný

nechaj žiť a rob si čo chceš

ale ty máš svoju hlavu vypnutú

Nevypočuješ a hádžeš viny

jediná pravda, iné nevieš

na rovnej ceste volíš zákrutu

Kompromis je veľký strašiak

postrach pseudo dobrých ľudí

ktorí milujú a chcú len moc

Radšej nenávistné reči tlačia

nech konflikt kaleráby prebudí

buď poskok, alebo si skoč!

3x áno pre deti

Kričíte 3x áno pre deti

ale tie držia hladovku

aby sa Vás zbavili

V mene Boha nech poletí

kto dal život za židovku

lož ste si privlastnili

Teraz strašíte na školách

plagátmi plnými nenávisti

asi ste nepoznali lásku

Ukryte sa niekde v horách!

Aj deti vám prajú hlísty

udržíte sa na jednom vlásku?

Pastiersky list

Prinášam Vám Pastiersky list

zadarmo v každom kostole

lebo tak to káže Pán

V správny čas musí prísť

dúfam, že ste práve opustili pole

pracuj a modli sa za chrám

Dnes bude o nenávisti

ale nazveme to láska

aj keď je to priehľadné

O homosexuáloch a koristi

po ktorej sa dobre mľaská

aj tak neplatíme dane

Pochválený buď Ježiš Kristus

je vlastne jedno či žil

v jeho mene vymývame mozgy

Nepoznáme pravdu či vkus

ale ak život svoj položil

my sme radi, ak sú ľudia sprostí

Malá básnička o chľaste

Červenajú sa ti líčka

istotne nie zo zaľúbenia

také si stratil po fľaške

Označkoval si si tričká

nie je to pol liter neriešenia

len smútok po porážke

Znovu opravovať dvere

nevieš kedy padli za obeť

keď si chcel odísť znamenito

Nielen triezvy ťa vysmeje

tvoje ja ťa bude viac bolieť

kto prepáči ti to?

V zrkadle sa rozpadáš

a tak ho rozbiješ

znovu zabudneš ako

Pravdu vo víne pohľadáš

ale ako dobre vieš

nájdeš tam len blato

Ledový trůn

Máš oči chladné jak ledový trůn

nemá smysl myslet, tak otevřu rum

pro nás oba, i když neumíš pít

neboj, já taky ne, ale něco mi slib!

Až jednou přijedu a zmáčknu tvé ruce

dovol mi milovat tě více a více

až jednou roztaješ, tak já se probudím

polibek sílou medvěda dotykem labutím

Možná ti řeknu, co pro mě láska znamená

vím, že mi neskočíš ihned na ramena

ale já to s tebou zkusím a statečně

láska je výhra, někdy dokonce věčně

Nerozumím

Nerozumím... jak umíš lhát

a co tě k tomu jako vede

Neumíš hrát? Jenom prohrát?

Vypadá to s tebou bledě

Asi je jiná tvá duše

než tisíc mích odhadů

nalezneš vodu uprostřed buše?

S bublinama v batohu schovanou

Table of Contents

Kompromis 1

O knihe 2

Obsah 3

Prehratá výhra 4

Nepredáš? 5

Nemáš oheň? 6

Jehovistom z Atlasu 7

Trochu iná zoznamka 8

Výhovorky 9

Internetová 10

Okrem toho, že nič 11

Veríš 12

Prečo smutníš veselosť? 13

Strácaš seba 14

Neviem, čo chceš 15

Referendum o rodine 16

Poďme zachrániť svet 17

Celebrita 18

Svet je plný imbecilov 19

Mali sme 20

Osvienčim 21

Myslíš to dobre 22

Sexuálna výchova 23

Kompromis 24

3x áno pre deti 25

Pastiersky list 26

Malá básnička o chľaste 27

Ledový trůn 28

Nerozumím 29